Μη αναπαραγωγική σεξουαλική συμπεριφορά στα ζώα

Η μη αναπαραγωγική σεξουαλική συμπεριφορά αποτελείται από σεξουαλικές δραστηριότητες στις οποίες τα ζώα συμμετέχουν και οι οποίες δεν οδηγούν στην αναπαραγωγή του είδους. Παρόλο που η αναπαραγωγή εξακολουθεί να αποτελεί την πρωταρχική εξήγηση για τη σεξουαλική συμπεριφορά στα ζώα, οι πρόσφατες παρατηρήσεις σχετικά με τη συμπεριφορά των ζώων έχουν δώσει εναλλακτικούς λόγους για τη συμμετοχή σε σεξουαλικές δραστηριότητες από τα ζώα. Τα ζώα έχουν παρατηρηθεί ότι κάνουν σεξ για κοινωνική αλληλεπίδραση, επίδειξη κυριαρχίας, ανακούφιση της επιθετικότητας, ανταλλαγή σημαντικών υλικών και σεξουαλική διέγερση. Παρατηρούμενες μη αναπαραγωγικές σεξουαλικές δραστηριότητες περιλαμβάνουν το μη συνουσιακό καβάλημα (χωρίς διείσδυση, ή [καβάλημα] από το θηλυκό), το στοματικό σεξ, τη διέγερση των γεννητικών οργάνων, την πρωκτική διέγερση, το ζευγάρωμα μεταξύ ειδών και συμπεριφορές στοργής. Στα ζώα έχουν επίσης παρατηρηθεί oμοφυλοφιλικές συμπεριφορές, καθώς και σεξ με νεκρά ζώα και σεξ με νεαρά ζώα.

Τύποι συμπεριφοράς
Αυνανισμός: Ορισμένα είδη, τόσο αρσενικά όσο και θηλυκά, αυνανίζονται, είτε όταν σύντροφοι είναι διαθέσιμοι είτε δεν είναι.
Στοματικό σεξ: Αρκετά είδη εμπλέκονται τόσο σε αυτοπεολειχία όσο και σε στοματικό σεξ. Αυτό έχει τεκμηριωθεί στις καφέ αρκούδες, τους θιβετιανούς μακάκους, τους λύκους, τις κατσίκες, τα πρωτεύοντα, τις ύαινες, τις νυχτερίδες, τους νοτιοαφρικανικούς σκίουρους εδάφους και τα πρόβατα. Στη φρουτοφάγo νυχτερίδα Cynopterus sphinx, η συνουσία από αρσενικά είναι σπονδυλοκοιλιακή και τα θηλυκά γλείφουν τον κορμό ή τη βάση του πέους του αρσενικού, αλλά όχι τη βάλανο που έχει ήδη διεισδύσει τον κόλπο. Ενώ τα θηλυκά το κάνουν αυτό, το πέος δεν αποσύρεται και έρευνα έχει δείξει μια θετική σχέση μεταξύ του μήκους του χρόνου που το πέος γλείφεται και της διάρκειας της συνουσίας. Έχει επίσης παρατηρηθεί και περιποίηση των γεννητικών οργάνων μετά τη συνουσία.
Ομοφυλοφιλία: Ομοφυλοφιλική σεξουαλική συμπεριφορά συμβαίνει σε πολλά είδη, ιδίως σε κοινωνικά είδη, ιδιαίτερα στα θαλάσσια πτηνά και τα θηλαστικά, τις μαϊμούδες και τους μεγάλους πιθήκους. Από το 1999, η επιστημονική βιβλιογραφία περιείχε αναφορές ομοφυλοφιλικής συμπεριφοράς σε τουλάχιστον 471 άγρια είδη. Οργανωτές της έκθεσης Παρά Φύσιν; (Against Nature?) δήλωσαν ότι «η ομοφυλοφιλία έχει παρατηρηθεί σε 1.500 είδη και στα 500 από αυτά είναι καλά τεκμηριωμένη.»
Tρίψιμο γεννητικών οργάνων-γεννητικών οργάνων: Είναι η σεξουαλική δραστηριότητα στην οποία ένα ζώο τρίβει τα γεννητικά του όργανα (ανεξαρτήτου φύλου) έναντι των γεννητικών οργάνων ενός άλλου ζώου. Αυτό προσδιορίζεται ως «το πιο χαρακτηριστικό σεξουαλικό πρότυπο του μπονόμπο, ατεκμηρίωτο σε οποιοδήποτε άλλο πρωτεύον».
Ζευγάρωμα μεταξύ ειδών: Ορισμένα ζώα ευκαιριακά ζευγαρώνουν με ζώα άλλου είδους.
Σεξ με νεαρά: Οι αρσενικές ερμίνες (Mustela erminea) μερικές φορές ζευγαρώνουν με νεογέννητα θηλυκά του είδους τους. Αυτό είναι ένα φυσικό κομμάτι της αναπαραγωγικής τους βιολογίας -έχουν καθυστερημένη περίοδο κύησης, οπότε αυτά τα θηλυκά γεννούν το επόμενο έτος όταν είναι πλήρως αναπτυγμένα. Οι νεαροί αρσενικοί χιμπαντζήδες έχουν καταγραφεί να καβαλάνε και να συνουσιάζονται με ανώριμους χιμπατζήδες. Τα νεογέννητα στις κοινωνίες των μπονόμπο συχνά εμπλέκονται σε σεξουαλική συμπεριφορά.
Νεκροφιλία: Αυτό περιγράφει όταν ένα ζώο εμπλέκεται σε μια σεξουαλική πράξη με ένα νεκρό ζώο. Έχει παρατηρηθεί σε θηλαστικά, πουλιά, ερπετά και βατράχια.
Αμφιφυλοφιλία: Αυτό περιγράφει όταν ένα ζώο εμφανίζει σεξουαλική συμπεριφορά προς τα αρσενικά και τα θηλυκά αμφότερα.
Εκτεταμένη θηλυκή σεξουαλικότητα: Αυτό είναι όταν τα θηλυκά ζευγαρώνουν με αρσενικά εκτός της γόνιμής τους περιόδου.

Παραπομπές

Ζωολογία
Σεξουαλικότητα